5. ΑΝΑΓΚ. ΝΟΜΟΣ υπ’ αριθ. 439 της 30 Ιουν./4 Ιουλ. 1945 (ΦΕΚ Α΄ 170) Περί επιβολής περιορισμών εις τας αντλήσεις υπογείων υδάτων προς εξασφάλισιν της κανονικής υδρεύσεως πόλεων, χωρίων ή συνοικισμών. Άρθρ.1.-1.Προς εξασφάλισιν της κανονικής υδρεύσεως πόλεων χωρίων ή συνοικισμών επιτρέπεται η επιβολή κατά τας κατωτέρω διατάξεις περιορισμών εις την ανόρυξιν φρεάτων και άντλησιν υπογείων υδάτων. 2.Η περίμετρος της ζώνης εντός της οποίας θέλει ισχύσει η απαγόρευσις της ανορύξεως φρεάτων, αι ποσότητες ύδατος αίτινες δύνανται ν’ αντληθώσιν εκ φρεάτων εν λειτουργία τελούντων και αι χρονικαί περίοδοι καθ’ ας ισχύουσιν οι περιορισμοί καθορίζονται δια κοινής αποφάσεως των Υπουργών Δημοσίων Έργων και Γεωργίας μετά γνώμην επιτροπής αποτελουμένης εκ του Νομάρχου του αρμοδίου Επιθεωρητού Δημοσίων Έργων, ενός γεωλόγου οριζομένου υπό του Υπουργείου Εθνικής Οικονομίας, του αρμοδίου γεωπόνου και του Δημάρχου ή Προέδρου της Κοινότητος εις την περιοχήν της οποίας υπάγεται η κτηματική περιοχή. 3.Προκειμένου περί δημοτικής ή κοινοτικής περιοχής εξυπηρετουμένης υπό της Ελληνικής Εταιρείας Υδάτων Αθηνών–Πειραιώς–Περιχώρων της κατά την προηγουμένην παράγραφον Επιτροπής μετέχουσι προσθέτως ο Προϊστάμενος του Γραφείου ελέγχου Εκμεταλλεύσεως της υδρεύσεως Α.Π.Π. και ο Αρχιμηχανικός της Εταιρείας Υδάτων. Άρθρ.2.-1.Ο Υπουργός των Δημοσίων Έργων έχει το δικαίωμα να διατάξη την κατεδάφισιν εις βάρος του παραβάτου οιουδήποτε έργου εκτελεσθέντος κατά παράβασιν των επιβληθησομένων περιορισμών δια της αστυνομικής αρχής, ήτις οφείλει αμελλητί να προβή εις την κατεδάφισιν των τοιούτων έργων. Επίσης κατά τον αυτόν τρόπον δύναται να διαταχθή η αχρήστευσις υπαρχόντων φρεάτων, εξ ων γίγνεται άντλησις ύδατος κατά παράβασιν των επιβληθησομένων περιορισμών. Εν περιπτώσει καθ’ ην η άντλησις του ύδατος γίνεται δι’ ηλεκτροκινήτων μηχανημάτων, η παρέχουσα το ηλεκτρικόν ρεύμα επιχείρησις υποχρεούται όπως διακόψη την παροχή του ρεύματος εντός πέντε το βραδύτερον ημερών από της εις αυτήν κοινοποιήσεως της διατασσούσης την αχρήστευσιν του φρέατος αποφάσεως του Υπουργού Δημοσίων Έργων, άλλως την διακοπήν του ρεύματος ενεργεί η αρμοδία Αστυνομική Αρχή. 2.Αι δαπάναι δια πάσας τας απαιτουμένας κατά τ’ ανωτέρω εργασίας καταβάλλονται εξ ειδικής πιστώσεως αναγραφομένης εις τον ετήσιον προϋπολογισμόν του Υπουργείου Δημοσίων Έργων, εισπραττόμεναι ακολούθως από τον παραβάτην κατά τας περί εισπράξεως των δημοσίων εσόδων διατάξεις. Άρθρ.3.-Οι παραβάται των επιβαλλομένων περιορισμών τιμωρούνται δια χρηματικής ποινής μέχρις 100.000 δραχμών εν υποτροπή δε δια φυλακίσεως μέχρις ενός έτους εκτός εάν υπάρχωσι στοιχεία αδικήματος τιμωρουμένου δια βαρυτέρας ποινής. Δια των αυτών ποινών τιμωρείται και ο Διευθυντής της τροφοδοτούσης τ’ αντλητικά μηχανήματα ηλεκτρικής επιχειρήσεως μη συμμορφούμενος προς την διατάσσουσαν την διακοπήν του ρεύματος απόφασιν του Υπουργού Δημοσίων Έργων. Άρθρ.4.-Η βεβαίωσις των παραβάσεων γίνεται μετ’ επιτόπιον αυτοψίαν δια πρωτοκόλου συντασσομένου υπό του κατά τόπον αρμοδίου τεχνικού υπαλλήλου της Υπηρεσίας των Δημοσίων Έργων. Εν τω πρωτοκόλλω τούτω συντασσομένων εις διπλούν βεβαιούται ητιολογημένως η γενομένη παράβασις αντίτυπον δε αυτού αποστελλόμενον εις τον αρμόδιον εισαγγελέα έχει την κατά το άρθρ. 134 της ποινικής Δικονομίας ισχύν αποτελούν απόδειξιν περί της διαπραχθείσης κολασίμου πράξεως μέχρις εναντίας αποδείξεως. Άρθρ.5.-Καταργείται το υπ’ αριθ. 1269/1942 Ν.Δ/μα «περί επιβολής περιορισμών εις τας αντλήσεις υπογείων υδάτων προς εξασφάλισιν της κανονικής υδρεύσεως πόλεων, χωρίων ή συνοικισμών». Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την Βουλήν άμα συνερχομένην. Βλ. σχετικώς και άρθρ. 1027 Αστ. Κώδικος και άρθρ. 56 Εισαγωγ. Νόμου (τόμ 7 σελ. 102 και 197). Ήδη ο προγραμματισμός των δι’ υδρεύσεις γεωτρήσεων ανήκει εις το Υπ. Κοινων. Υπηρεσιών, η δε εκτέλεσις αυτών εις το Υπουργείον Γεωργίας, δυνάμει της υπ’ ριθ. 2053 της 14/19 Νοεμ. 1957 πράξ. Υπ. Συμβ. (τόμ. 16Α σελ. 494) κυρωθείσης δια του Νόμ. 4224/1962 (τόμ. 35 σελ. 33). Σχετικώς προς τας γεωτρήσεις Βλ. και τόμ. 16Β σελ. 520,03. Υγειονομικάς διατάξεις αφορώσας την ύδρευσιν, τα υδραγωγεία και φρέατα, τα πωλούμενα πόσιμα ύδατα βλ. εν άρθρ. 8-18 του Υγειονομικού Κανονισμού της 14 Νοεμ./10 Δεκ. 1938 (ΦΕΚ Β΄275) (τόμ. 34Α σελ. 337) και υγειονομικάς διατάξεις αφορώσας τα πόσιμα ύδατα εν τόμ. 34Α σελ. 381 και επ. Σελ. 681 Ύδρευση 23.Ι.α.5 23.Ι.α.5 Ύδρευση Για τις Δημοτικές και Κοινοτικές επιχειρήσεις ύδρευσης και αποχέτευσης βλ. τόμ. 3Α σελ. 258. 